EkBass/fiwiki-20250220-pages-articles huggingface dataset:
Galantamiini

Galantamiini (Nivalin, Razadyne, Reminyl) on tetriäärinen kasvialkaloidi, jota löytyy esimerkiksi narsisseista. Hermostoon se vaikuttaa reversiibelinä antikoliiniesteraasina eli koliiniesteraasin inhibiittorina. Lääketieteessä sitä käytetään Alzheimerin taudin hoitoon, ja se on kliinisesti osoitettu tehokkaaksi ja hyvin siedetyksi. Galantamiinin aloitusannos on 8 mg kerran vuorokaudessa ja se voidaan myöhemmin nostaa portaittain 24 mg:aan. Galantamiinilla on koetilanteissa saatu aikaan hyviä tuloksia antikolinergisen myrkytystilan keskushermosto-oireiden kumoamisessa. Galantamiini on myös toimiva laihdutuslääke suurilla annoksilla. Annosmäärän ylittävien annostusten oireita ovat pahoinvointi ja oksetus.https://www.thelancet.com/journals/lancet/article/PIIS0140-6736(02)08267-3/fulltextMekanismia jolla paino putoaa ei tunneta.https://molmed.biomedcentral.com/articles/10.2119/molmed.2011.00083 Kaikille galantamiinia saaneille potilaille ei aiheudu pahoinvointia ja oksetusta ja paino putoaa silti.https://agsjournals.onlinelibrary.wiley.com/doi/full/10.1111/j.1532-5415.2006.00756.x Lääkärin tulee huomioida lääkettä määrätessä onko potilaan painon putoaminen hyväksyttävää.https://www.ncbi.nlm.nih.gov/pmc/articles/PMC4737921/ == Lähteet == == Aiheesta muualla == * ChemSpider: (9272) * Kyoto Encyclopedia of Genes and Genomes (KEGG): (D04292) * ChEMBL: (CHEMBL659) * UNII: (0D3Q044KCA) Luokka:Parasympatomimeetit
Rivastigmiini

Rivastigmiini on pseudoirreversiibeli antikoliiniesteraasi, joka estää aivojen asetyylikoliiniesteraasia pitkäaikaisesti. Rivastigmiiniä käytetään Alzheimerin taudin hoitoon, sekä Parkinsonin tautia sairastavien dementiaan. Rivastigmiini estää erityisesti Alzheimerin taudissa hyvin säilyvää entsyymin G1-muotoa, mutta tämän seikan kliininen merkitys on vielä epäselvä. Lääkettä myydään kauppanimellä Exelon. Yleisimmät haittavaikutukset ovat pahoinvointi ja huimaus, harvinaisempia oksentelu ja ripuli. Metaboliaperäiset yhteisvaikutukset muiden lääkkeiden kanssa ovat epätodennäköisiä, koska rivastigmiini metaboloituu esteröitymällä. Vuorokausiannos on yleensä 6–12 mg. == Lähteet == == Aiheesta muualla == * ChemSpider: Rivastigmiini (70377) * Kyoto Encyclopedia of Genes and Genomes (KEGG): Rivastigmiini (D03822) * ChEMBL: Rivastigmiini (CHEMBL636) * UNII: Rivastigmiini (PKI06M3IW0) Luokka:Parasympatomimeetit Luokka:Karbamaatit
Vitsebskin lentoasema

Vitsebskin lentoasema tai Vitsebskin itäinen lentoasema on Valko-Venäjän neljänneksi suurimman kaupungin Vitsebskin (Vitebsk) kaupungin kaakkoispuolella Vitsebskin piirissä, 2 kilometriä valtatie M8:sta itään. Lentoasemaa käytetään lähinnä liikelentokoneiden ja rahtiliikenteen sekä lentokoneharrastajien tukikohtana. Kentän kautta kulkee noin 5 % maan kansainvälisestä lentoliikenteestä. Säännöllisiä lentoja kentälle tehdään pääasiassa vain kesäisin, mikä on alle 20 % koko vuoden liikenteestä. Vuonna 2009 kentän läpi kulki 658 matkustajaa. Vuoteen 2015 mennessä Vitsebskin kenttä aikoo kasvattaa vuosittaista matkustajamääräänsa 5 000 matkustajaan. Kenttä pyrkii Valko-Venäjän parhaaksi ja laadukkaimmaksi lentoasemaksi liikelentotoiminnan kannalta. ==Lähteet== ==Aiheesta muualla== *Vitebskin lentoaseman kotisivut ja *METAR lentosäähavainto ja TAF lentosääennuste Vitebskin lentoasemalle (UMII) *Perustietoja kentästä *Valkovenäläinen sääennuste Vitebskiin (pogoda.by) Luokka:Valko-Venäjän_lentoasemat Luokka: Vitsebskin alue
Call Me (Sweetin kappale)

”Call Me” on brittiläisen Sweet-yhtyeen kappale ja single albumilta Cut Above the Rest (1979). Kappale on yhtyeen kitaristin Andy Scottin kirjoittama. Se oli samalla yhtyeen ensimmäinen julkaisu, jolla soitti solisti Brian Connollyn lähdön jälkeen uusi kolmihenkinen kokoonpano Steve Priest, Andy Scott, Mick Tucker. Kappale oli Sweetin viimeinen listoja hätyytellyt single,Väistö, Perttunen 2003, s.69. ja se ylsi Länsi-Saksassa sijalle 29. == Tuotanto == Työstövaiheessa kappale tunnettiin nimellä ”Give Me Your Love”, ja se erosi huomattavasti lopullisesta aikaansaannoksesta. Kyseisen varhaisversion lauloi Andy Scott, mutta sanojen ja sovituksen muuttumisen myötä ”Call Me” levytettiin lopulta basisti Steve Priestin toimiessa solistina. Alkuperäinen demoversio ”Give Me Your Love” on julkaistu muun muassa harvinaisuuksia sisältävällä Platinum Rare -kokoelma-albumilla.Väistö, Perttunen 2003, s.69. Kappaleen singleversio on hieman albumiversiota lyhyempi, sillä singleversiota leikattiin sen sanoitusten vuoksi.Väistö, Perttunen 2003, s.69. Manner- Euroopan-painoksessa pituus oli kuitenkin sama kuin albumillakin; 3 minuuttia, 38 sekuntia. Singlen B-puolella oli hard rockia edustanut ”Why Don’t You”, jonka lauloi niin ikään Steve Priest.Väistö, Perttunen 2003, s.69. Single julkaistiin yhtyeen kotimaassa Britanniassa sekä Manner-Euroopassa, mutta ei Yhdysvalloissa.Väistö, Perttunen 2003, s.140. == Kappaleet singlellä == A-puoli # B-puoli # * == Kokoonpano == *Steve Priest – bassokitara, laulu *Andy Scott – kitara, taustalaulu *Mick Tucker – rummut, taustalaulu *Gary Moberley – piano Sweet: Cut Above the Rest -vinyylilevyn takakansi (Polydor 2310 657) == Lähteet == * === Viitteet === == Aiheesta muualla == *Televisioesitys yhtyeen virallisella YouTube-kanavalla Luokka:Sweetin kappaleet Luokka:Vuoden 1979 kappaleet
Vangittu kuningas

Vangittu kuningas on englantilaisen Joseph Wrightin maalaus, joka esittää Guy de Lusignania vankilassa. Lopullinen maalaus on kadonnut, mutta Wrightin sitä varten tekemä luonnos on Derbyn kaupunginmuseossa. Luonnoksessa Wright on yhdistänyt laveerausta mustekynällä tehtyyn piirrokseen. Taulun keskeinen hahmo on linnamaisen rakennuksen lattialla makaava mies. Huonetta kiertää kaareva portaikko, ja valo tulee yhdestä lyhdystä, joka heittää terävät varjot seinille. Seinää vasten nojaa rikkinäinen risti, joka yhdistää teoksen ristiretkiaikaan. Luonnoksessa on Wrightin ystävän Peter Perez Burdettin merkintöjä. Burdett opetti Wrightiä perspektiivin käytössä.Room 4: Gothic Gloom Tate Britain 2006 Taulun aiheeksi on nimetty ranskalainen aatelismies, Jerusalemin kuningas Guy de Lusignan, joka joutui Saladinin vangiksi Hattinin taistelussa 1187. Wright on mahdollisesti saanut innoituksen teokseen sen ajan suositusta romaanista, Laurence Sternen vuonna 1768 ilmestynseestä teoksesta Sentimentaalinen matka, jossa kuvaillaan saman tapainen kohtaus hyvin elävästi. Wright näyttää kuvittaneen kirjan kuvauksen uskollisesti, vangin seinään raaputtamaa kalenteria myöten. Wrightin ystävä John Hamilton Mortimer oli tehnyt kirjan pohjalta laveeratun piirroksen, jonka Wrigh sai ja lainasi edelleen Burdettille. Wrightin versioon vaikuttivat kuitenkin hänen Italiassa oleskelunsa aikana näkemänsä monumentaaliset rakennukset ja suurten mestarien kuten Michelangelon piirrokset. Wright laati aiheesta useita luonnoksia ja ainakin kaksi maalausta. == Lähteet == Luokka:Joseph Wrightin maalaukset Luokka:Kadonneet taideteokset Luokka:1770-luvun maalaukset
Ronald Pope

Ronald Pope (1920–1997) oli englantilainen kuvanveistäjä, joka vietti suurimman osan elämästään Derbyshiressä, missä hänen töitään on monissa julkisissa tiloissa sekä Derbyn kaupunginmuseossa. Pope työskenteli nuorena Rolls-Roycen tehtailla ja oppi siellä työstämään metallia. Hän aloitti taideopintonsa sodan jälkeen 25-vuotiaana Lontoossa Sladen taidekoulussa, missä hän opiskeli kuvanveistoa, ja jatkoi keramiikan opinnoilla Woolwichin ammattikorkeakoulussa. Hän käytti veistoksissaan kiveä, puuta ja metallia. Monet Popen veistokset ovat tilaustöitä julkisiin tiloihin, kuten kirkkoihin ja sairaaloihin. Hän teki myös hiilipiirroksia. 1990-luvulla hän lopetti veistosten tekemisen ja siirtyi maalamaan akvarelleja.Life and Work Ronald Pope Aihevalinnoista ja materiaalin käsittelystä nähdään, että Pope sai vaikutteita Henry Moorelta ja Barbara Hepworthilta. Hänen töissään näkyy halaukseen kurottuvia ihmishahmoja, afrikkalaisia sotureita ja abstrakteja lintuja.Ronald Pope: Sculptor metro Life == Lähteet == Luokka:Brittiläiset kuvanveistäjät Luokka:Vuonna 1920 syntyneet Luokka:Vuonna 1997 kuolleet
Joe ja tulivuori

Joe ja tulivuori (Joe Versus the Volcano) on vuonna 1990 ensi-iltansa saanut romanttinen fantasiakomedia. Elokuva on Kuuhullujen käsikirjoituksesta Oscar- palkitun John Patrick Shanleyn esikoisohjaus. Elokuvan pääosassa nähdään Tom Hanks ja Meg Ryan, joka tekee kolmoisroolin. == Juoni == Tylsään työhönsä kyllästynyt kuolemansairas mies saa mystiseltä miljonääriltä tarjouksen kuolla kunniakkaasti: hypätä aktiivisen tulivuoren kitaan Tyynenmeren saarella. Laivamatkalla saareen mies kohtaa erilaisia uhkia ja ihastuu aluksen viehättävään naiskapteeniin. == Näyttelijät == == Arvioita == Mikael Fränti piti Helsingin Sanomissa elokuvaa viehättävänä mutta ohjaukseltaan epämääräisen harhailevana fantasiakomediana, jossa Meg Ryan tekee nautittavan kolmoisroolin. Video-oppaassa vuodelta 1994 Asko Alanen harmitteli elokuvan omaperäisten ideoiden kömpelöä ohjausta ja antoi elokuvalle kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * * Luokka:Vuoden 1990 yhdysvaltalaiset elokuvat Luokka:Yhdysvaltalaiset seikkailuelokuvat
Pope

Pope voi tarkoittaa seuraavia: ;henkilöitä: * Alexander Pope (1688–1744), englantilainen runoilija * Cassadee Pope (s. 1989), yhdysvaltalainen pop- ja rock -laulaja. * Eddie Pope (s. 1973), yhdysvaltalainen jalkapalloilija * Eva Pope (s. 1967), brittiläinen näyttelijä * John Pope (1822–1892), yhdysvaltalainen kenraali * John Russell Pope (1874–1937), yhdysvaltalainen arkkitehti * Kentavious Caldwell-Pope (s. 1993), yhdysvaltalainen koripalloilija * Nick Pope (s. 1965), brittiläinen puolustusministeriön virkamies, ufotutkija ja kirjailija * Nick Pope (s. 1992), englantilainen jalkapallomaalivahti * Paula Pope (1934–1995), yhdysvaltalainen uimahyppääjä ja olympiamitalisti * Peggy Pope (1929–2020), yhdysvaltalainen näyttelijä * Ronald Pope (1920–1997), englantilainen kuvanveistäjä * Rosie Swale-Pope (s. 1946), brittiläinen juoksija ;Yhdysvaltain laivaston aluksia: *USS Pope (DD-225), Clemson-luokan hävittäjä *USS Pope (DE-134), Edsall-luokan saattuehävittäjä *USS General John Pope (AO-110), General John Pope -luokan kuljetusalus.
Cabrera

Cabrera voi tarkoittaa muun muassa seuraavia: * Cabrera, Baleaareihin kuuluva saari Välimerellä == Sukunimenä == * Alfonso Antonio Portillo Cabrera (s. 1951), Guatemalan presidentti vuosina 2000–2004 * Ángel Lulio Cabrera (1908–1999), espanjalais-argentiinalainen kasvitieteilijä * Delfo Cabrera (1919–1981), argentiinalainen kestävyysjuoksija * Leandro Cabrera (s. 1991), uruguaylainen jalkapalloilija * Lizette Cabrera (s. 1997), australialainen tennispelaaja * Lydia Cabrera (1900–1991), kuubalainen kirjailija ja etnologi * Miguel Cabrera (s. 1983), venezuelalainen baseballpelaaja * Orlando Romero Cabrera (s. 1933), uruguaylainen katolinen piispa * Orvin Cabrera (1977–2010), hondurasilainen jalkapalloilija * Rodrigo Orlando Cabrera Cuéllar (1938–2022), elsalvadorilainen katolinen piispa * Ryan Cabrera (s. 1982), yhdysvaltalainen laulaja * Santiago Cabrera (s. 1978), chileläinen näyttelijä. Luokka:Luettelot henkilöistä sukunimen mukaan
Iglesias

Iglesias voi tarkoittaa seuraavia: == Paikkoja == * Iglesias, kaupunki Etelä- Sardinian maakunnassa Sardiniassa, Italiassa * Iglesias, kaupunki Burgosin maakunnassa Kastilia ja Leónin, Espanjassa. == Henkilöitä == * Alberto Iglesias (s. 1955), espanjalainen säveltäjä * Alejandro Fernández Iglesias, Álex (s. 1992), espanjalainen jalkapalloilija * Arsenio Iglesias (1930–2023), espanjalainen jalkapalloilija ja valmentaja * Borja Iglesias (s. 1993), espanjalainen jalkapalloilija * Camilo Lorenzo Iglesias (1940–2020), espanjalainen roomalaiskatolinen piispa * Enrique Iglesias (s. 1975), espanjalainen laulaja, lauluntekijä, malli ja näyttelijä * Gabriel Iglesias (s. 1976), yhdysvaltalainen stand-up-koomikko ja näyttelijä * Jésus Iglesias (1922–2005), argentiinalainen Formula 1 -kuljettaja * José Ignacio Fernández Iglesias, Nacho (s. 1990), espanjalainen jalkapalloilija * Julio Iglesias (s. 1943), espanjalainen muusikko * Marcelino Iglesias Ricou (s. 1951), espanjalainen poliitikko * Pablo Iglesias Posse (1850–1925), espanjalainen poliitikko ja ammattiyhdistysjohtaja * Pablo Iglesias Turrión (s. 1978), espanjalainen poliitikko, europarlamentaarikko ja ministeri * Rafael Iglesias (1924–1999), argentiinalainen nyrkkeilijä * Ramona Trinidad Iglesias-Jordan (1889–2004), aikoinaan maailman vanhin ihminen * Roniel Iglesias (s. 1988), kuubalainen nyrkkeilijä ja olympiavoittaja * Triana Iglesias (s. 1982), norjalainen malli ja näyttelijä Luokka:Luettelot henkilöistä sukunimen mukaan
Kemi-Tornion rovastikunta

Kemi-Tornion rovastikunta on Oulun hiippakuntaan kuuluva rovastikunta. Rovastikuntaan kuuluvat Kemin seurakunta, Keminmaan seurakunta, Pellon seurakunta, Simon seurakunta, Tervolan seurakunta, Tornion seurakunta ja Ylitornion seurakunta. == Lähteet == Luokka:Oulun evankelis-luterilainen hiippakunta Luokka:Suomen evankelis-luterilaiset rovastikunnat
Nokia C5-03

Nokia C5-03 on matkapuhelinvalmistaja Nokian valmistama lokakuussa 2010 julkaistu kosketusnäyttöälypuhelin, jonka käyttöjärjestelmänä on Symbian S60 5th Edition. == Paikannus == Nokia C5-03:ssa on GPS-paikannus A-GPS- ominaisuudella sekä kompassi. Navigointia varten C5-03:ssa on Nokia Kartat. Laitteessa on myös WLAN-yhteydet. == Muita ominaisuuksia == *Näytön oikeassa suunnassa pitävä kiihtyvyysanturi *HandsFree-kaiutin *Kalenteri *Tehtäväluettelo *Laskin *Kello *Muistio *Ääninauhuri *Sanakirja *Muunnin *Adobe PDF *Quickoffice *RealPlayer *Adobe Flash- tuki *Nokia Kauppa (sovelluskauppa) == Nokia C5-06, C5-05 ja C5-04 == Nokia julkaisi lokakuussa 2011 pelkistetymmät versiot C5-03:sta, C5-06:n ja C5-05:n. Isoimmat erot C5-03:een löytyvät värivalikoimista ja 3G-yhteydestä (C5-03:ssa on, C5-05:ssä ja C5-06:ssa ei ole). Nokia C5-04 on Kanadan markkinoille suunnattu versio C5-05:stä. == Lähteet == *Nokia C5-03 - Ominaisuudet *Nokia C5-03 - GSMArena *Nokia C5-03 tarkka tuoteseloste Nokian omilla sivuilla *Nokialta kaksi uutta C-sarjalaista: C5-06 ja C5-05 - puhelinvertailu.com ===Viitteet=== == Aiheesta muualla == * Nokia C5-03 - Tuki * Käyttöohjeet C5-03 Luokka:Wi-Fi-laitteet Luokka:Vuoden 2010 matkapuhelimet
Lucien Mérignac

Lucien Mérignac (5. lokakuuta 1873 - 1\. maaliskuuta 1941) oli ranskalainen miekkailija ja olympiavoittaja. Hän voitti Pariisin olympialaisissa 1900 kultaa floretin mestareiden sarjassa kilpailussa, jossa Mérignacin maanmies Alphonse Kirchhoffer oli toinen. == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1873 syntyneet Luokka:Vuonna 1941 kuolleet
Kaktuksen kukka

Kaktuksen kukka (tai Kaktuksenkukka, Cactus Flower) on vuonna 1969 ensi- iltansa saanut elokuva, jonka on ohjannut Gene Saks ja jonka pääosia näyttelevät Walter Matthau, Ingrid Bergman sekä Goldie Hawn, joka voitti roolistaan Oscar-palkinnon. Käsikirjoituksen elokuvaan teki I. A. L. Diamond samannimisen Broadway-näytelmän pohjalta, jonka on kirjoittanut Abe Burrows. Broadway-näytelmä puolestaan perustuu ranskalaiseen näytelmään Fleur de cactus. Elokuva tuotti seitsemänneksi eniten vuonna 1970. Vuonna 2011 ensi- iltansa saanut elokuva Just Go with It, pääosissa Adam Sandler ja Jennifer Aniston, perustuu löyhästi tähän elokuvaan. == Näyttelijät == == Palkinnot == Goldie Hawn voitti kaksi palkintoa sivuosastaan elokuvassa: * Parhaan naissivuosan Oscar-palkinto - Goldie Hawn * Parhaan naissivuosan Golden Globe -palkinto - Goldie Hawn Lisäksi Ingrid Bergman sai yhden ehdokkuuden ja Goldie Hawn vielä yhden: * Parhaan naispääosan BAFTA-palkinto - Goldie Hawn * Parhaan musikaali- tai komediaelokuvan naispääosan Golden Globe -palkinto - Ingrid Bergman Elokuvaan käsikirjoituksen tehnyt I. A. L. Diamond oli ehdolla myös Writers Guild of America -palkintoon. ==Arvioita== Helsingin Sanomien Paula Talaskivi piti uutuuselokuvaa hauskana ja eloisana ja arvosti etenkin sen selkeää ja soljuvaa dialogia. Video-oppaassa vuodelta 1994 Harri Närhi piti elokuvan ”jouhevasta menosta” ja ”oivasta sanailusta” ja antoi sille neljä tähteä viidestä, mikä vastaa sanallista arviota ”erinomainen”. ==Lähteet== == Aiheesta muualla == * Luokka:Vuoden 1969 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset näytelmiin perustuvat elokuvat Luokka:Gene Saksin ohjaamat elokuvat Luokka:Parhaan naissivuosan Oscar-palkinnon saaneet elokuvat Luokka:Golden Globe -palkitut elokuvat
Benik Afobe

Benik Tunami Afobe (s. 12. helmikuuta 1993) on englantilainen jalkapalloilija. Hän on kotoisin Lontoosta ja pelaa Millwallissa hyökkääjänä. Hän debytoi Arsenalin 16-vuotiaana. Hän viimeisteli 11 maalia 13 ottelussa Arsenalin alle 18-vuotiaiden joukkueelle. Afobe oli mukana Englannin alle 17-vuotiaiden maajoukkueessa, joka voitti EM-kultaa toukokuussa 2010. Hän solmi ammattilaissopimuksen Arsenalin kanssa helmikuussa 2010. == Seurajoukkueura == === Arsenal === Afobe liittyi Arsenalin akatemiaan kuusivuotiaana. Hän oli pelaamassa Dagenhamille, kunnes Arsenalin kykyjenetsijät havaitsivat hänet. Hän viimeisteli 40 maalia alle 16-vuotiaille kaudella 2007–2008. Saldo oli 11 maalia 13 ottelussa 2008–2009 ja 21 maalia 24 ottelussa Arsenalin alle 18-vuotiaille kaudella 2009–2010. Luokka:Englantilaiset jalkapalloilijat Luokka:Vuonna 1993 syntyneet Luokka:Elävät henkilöt
Narsismin uhrien tuki

Narsismin uhrien tuki ry on vuonna 2004 perustettu yhdistys. Aikaisemmalta nimeltään yhdistys oli Narsistien uhrien tuki ry. Yhdistyksen uusi nimi on virallisesti otettu käyttöön 8.1.2021. Yhdistys on valtakunnallinen kansalais- ja vapaaehtoisjärjestö. Toiminnan päärahoittaja on Sosiaali- ja terveysjärjestöjen avustuskeskus. Narsismin uhrien tuki on SOSTEn jäsenjärjestö. Yhdistyksen toiminta perustuu enimmäkseen vapaaehtoistyöntekijöihin. NUT:n tärkeimpiä tukimuotoja ovat ohjattu vertaistuki sekä narsistien uhrien opastaminen avun piiriin. Tavoitteisiin kuuluu myös narsistisen persoonallisuushäiriön ja persoonallisuuden tutkiminen ja ilmiön tunnusmerkeistä tiedottaminen eri viranomaistahoille sekä aiheesta kouluttaminen ja tiedon levittäminen. ==Katso myös== *Uskontojen uhrien tuki == Lähteet == Luokka:Suomalaiset sosiaali- ja terveysjärjestöt
Gloria Vilperum Vol 2

__NOTOC__ Gloria Vilperum Vol 2 on Vilperin Perikunnan albumi, joka julkaistiin vuonna 1996. Albumin on äänittänyt ja miksannut Risto Asikainen. == Kappaleet == # # # # # # # # # # # # # # == Kokoonpano == * Olavi Vilperi – basso, laulu * Aksel Vilperi – rummut, tinapilli * Paavo Vilperi – sähkökitara, laulu * Matias Vilperi – kitara, mandoliini, laulu * Arvid Vilperi – kitara, laulu * Eetu Vilperi – kitara, laulu * Reino Vilperi – kitara, laulu * Vili Vilperi – mandoliini, banjo, kitara, laulu * Fritz. B. Vilperi – viulu, laulu * Konsta Vilperi – viulu, laulu * Tuomas Vilperi – viulu, laulu * Viivi Vilperi – viulu, laulu * Hannu Virta, Iiro Salmi, Jere Lehtinen, Kimmo Timonen, Mikko Kivinen, Petteri Nummelin, Saku Koivu == Aiheesta muualla == * Gloria Vilperum Vol 2 discogs.com -sivustolla Luokka:Vuoden 1996 albumit Luokka:Vilperin Perikunnan albumit
Pyridoksaalifosfaatti

Pyridoksaalifosfaatti eli pyridoksaali-5'-fosfaatti (C8H10NO6P) on pyridoksaalin (C8H9NO3) fosfaattijohdannainen. Pyridoksaalifosfaatti on B6-vitamiinin aktiivinen muoto. Se toimii koentsyyminä monille biologisesti tärkeitä aineenvaihduntareittejä katalysoiville entsyymeille. == Biosynteesi ja toiminta koentsyyminä == Eliöt tuottavat pyridoksaalifosfaattia pyridoksaalista pyridoksaalikinaasientsyymin katalysoimana. Pyridoksaalifosfaatti toimii erityisesti aminohappojen aineenvaihduntaa katalysoivien entsyymien prosteettisena ryhmänä. Näiden entsyymien katalysoimia reaktioita ovat muun muassa aminohappojen hajotuksen ja synteesin yhteydessä tapahtuvat transaminaasien katalysoimat transaminaatiot, deaminaatiot, dekarboksylaatiot, joissa muodostuu amiineja, rasemisaatiot ja aldolireaktiot. Nämä tapahtuvat tyypillisesti aminohappojen α-hiileen. Pyridoksaalifosfaatti osallistuu myös muihin hiiliatomeihin kohdistuviin reaktioihin, muun muassa β-eliminaatioihin ja -korvautumisreaktioihin, joita katalysoi muun muassa tryptofaanisyntaasi, sekä γ-eliminaatiohin. Se toimii myös eräissä hiilihydraattiaineenvaihdunnan reaktioissa, esimerkiksi glykogeenifosforylaasin koentsyyminä. Monet entsyymit, jotka käyttävät pyridoksaalifosfaattia koentsyyminään, ovat kolmiulotteiselta rakenteeltaan samankaltaisia; joskaan eivät kaikki. Yhteistä niille kuitenkin on koentsyymin sitoutuminen lysiiniaminohappoon sekä aktiivisen kohdan samankaltainen rakenne. Pyridoksaalifosfaatti muodostaa aldimiinin eli niin kutsutun Schiffin emäksen niin entsyymin lysiiniaminohapon kuin substraattina olevan yhdisteen kanssa. Aldimiini muodostuu pyrimidiinirenkaaseen kiinnittyneen aldehydiryhmän välityksellä. Eliöiden solujen pH:ssa pyridoksaalifosfaatin pyrimidiinirenkaan typpiatomi on protonoitunut, ja sillä on positiivinen varaus. Se stabiloi reaktioiden välituotteiden negatiivisia varauksia toimien elektronien vastaanottajana. Kolmas yhteinen piirre pyridoksaalifosfaattiriippuvaisille entsyymeille on se, että muodostunut aldimiini hajotetaan reaktion tuotteen irrottamisvaiheessa. == Lähteet == == Aiheesta muualla == *Human Metabolome Database (HMDB): Pyridoxal 5'-phosphate *DrugBank: Pyridoxal Phosphate *Kyoto Encyclopedia of Genes and Genomes (KEGG): Pyridoxal 5'-phosphate *ChemBlink: Pyridoxal-5-phosphate Luokka:Orgaaniset fosfaatit Luokka:Biokemia ru:Витамин B6#Пиридоксальфосфат
Bad Boys 2

Bad Boys 2 () on vuonna 2003 ensi-iltansa saanut toimintaelokuva, joka on jatko-osa elokuvalle Pahat pojat. Elokuvan päärooleissa jatkavat Will Smith ja Martin Lawrence. Elokuvan on ohjannut Michael Bay. Elokuva menestyi kritiikistä huolimatta maailmanlaajuisesti tuottaen yli 273 miljoonan lipputulot. Elokuvan tapahtumat sijoittuvat kahdeksan vuotta ensimmäisen elokuvan tapahtumien jälkeen. == Rooleissa == == Lähteet == Luokka:Yhdysvaltalaiset toimintakomediat Luokka:Vuoden 2003 yhdysvaltalaiset elokuvat Luokka:Michael Bayn ohjaamat elokuvat
Honorius (Canterburyn arkkipiispa)

Honorius (k. 653) oli yksi munkeista, jotka Gregorius I lähetti lähetystyöhön Englantiin käännyttämään anglosakseja kristinuskoon, ja myöhempi Canterburyn arkkipiispa. Paulinus Yorkilainen vihki hänet arkkipiispaksi Lincolnissa vuonna 627. Päivämäärästä ei kuitenkaan ole täyttä varmuutta, koska hän sai palliumin vasta vuonna 634, eli siihen kului epätavallisen kauan aikaa. ==Lähteet== Luokka:Brittiläiset pyhimykset Luokka:Canterburyn arkkipiispat Luokka:Vuonna 653 kuolleet Luokka:Syntymävuosi tuntematon
Sokkopingis

Sokkopingis on näkövammaisille henkilöille suunniteltu mailapeli, jossa pelivälineenä käytetään kovamuovista, teräshauleja sisältävää ja hieman tennispalloa pienempää palloa. Pallo pyritään lyömään hieman pöytätennismailaa muistuttavalla kovapintaisella mailalla suorakaiteen muotoisen pelipöydän päässä sijaitsevaan maaliin. Pelaajien silmät on peitetty läpinäkymättömäksi tummennetuilla laskettelulaseilla, joten pelaajat torjuvat vastustajan lyömää palloa pitkälti kuuloaistin avulla. Erät pelataan 11 pisteeseen. Pisteitä saa paitsi vastustajan maaliin osumisesta (2 pistettä) myös siitä, että pallo menee vastustajan lyönnistä tai hänen kauttaan kentän laitojen yli tai osuu kentän keskellä olevaan väliseinään. Palloa on siis tarkoitus lyödä kentän pintaa pitkin, väliseinän ali, kohti vastustajan maalia. Näkövammaisten urheilun kattojärjestö IBSA (International Blind Sports Federation) organisoi kansainvälistä sokkopingistoimintaa. Suomessa sokkopingistoimintaa organisoi Suomen Vammaisurheilu ja -liikunta VAU ry. Sokkopingistä pelataan ympäri maailmaa: Amerikassa, Aasiassa, Afrikassa ja Euroopassa. Selkeä valta-asema on kuitenkin eurooppalaisilla. Etenkin Hollanti, Suomi ja Slovenia ovat kunnostautuneet viime vuosien arvokilpailuissa. ==Historia== Kanadalainen Joe Lewis kehitti sokkopingiksen 1960-luvulla ja hioi lajin sääntöjä ja varusteita kohti nykyisiä muotojaan maanmiehensä Patrick Yorkin kanssa. Miehet olivat sokeita ja halusivat päästä harrastamaan lajia, johon eivät tarvitsisi näkevien apua. Sokkopingis oli ensimmäisen kerran paralympialaisten ohjelmassa Hollannin Arnhemissa vuonna 1980. Vielä Yhdysvaltain Atlantassa vuonna 1996 järjestetyissä paralympialaisissa sokkopingis oli mukana, mutta sen jälkeen se ei ole kuulunut paralympialajien joukkoon. ==Sokkopingis Suomessa== Hollannissa sokkopingistä kokeillut Hannu Kurki toi lajin Suomeen vuonna 1988. Hän myös keksi lajille suomenkielisen nimen sokkopingis (engl. showdown) ja rakensi vuonna 1991 Suomen ensimmäisen pelipöydän varusteineen. Ensimmäinen virallinen sokkopingisturnaus järjestettiin heinäkuussa 1992 Ylöjärvellä. Näkövammaisten Keskusliiton mestaruuskilpailuja on pelattu vuodesta 1995 alkaen, ja vuodesta 2002 lähtien ne kulkivat SM-turnausten nimellä. Kun kansallisia kilpailuja alkoi lajin suosion kasvaessa syntyä lisää, yhdistettiin ne lopulta yhdeksi sokkopingiscupiksi vuonna 2005. Suomesta oli ensimmäistä kertaa joukkue kansainvälisissä arvokisoissa vuoden 2004 EM- kilpailuissa Tukholmassa. Ensimmäisen mitalinsa Suomi sai vuoden 2006 EM- kilpailuista ja vuoden 2008 kotikisoissa Suomi oli jo mitalitilaston ykkönen. Suomen parhaimpiin sokkopingiksen pelaajiin kuuluvat mm. Teemu Ruohonen, Ari Lahtinen, Juha Oikarainen, Kalle Haukka, Hanna Vilmi, Heidi Torn, Sirpa Tuovinen ja Jaana Pesari. ==Aiheesta muualla== *Suomalainen sokkopingissivusto *Sokkopingiksestä Suomen Vammaisurheilu ja -liikunta VAU ry:n sivuilla *International Blind Sports Association IBSA ==Lähteet== Luokka:Vammaisurheilu
Nuria Fernández

Nuria Fernández Domínguez (s. 16. elokuuta 1976 Luzern, Sveitsi) on espanjalainen keskipitkien matkojen juoksija. Hänen päämatkansa on 1 500 metriä. Hän pitää hallussaan maansa ennätystä ulkoradoilla mailin matkalla ja sisäradoilla 1 500 metrin matkalla. Fernández voitti 1 500 metrillä kultaa Barcelonan EM-kilpailuissa 2010. Sisäratojen EM-kilpailuissa Pariisissa 2011 hän saavutti samalla matkalla hopeaa. Helsingin EM-kilpailuissa 2012 hän sijoittui 1 500 metrillä alun perin viidenneksi, mutta nousi vuonna 2017 lopulta kilpailun voittajaksi kun kaikki hänen edelleen sijoittuneet oli hylätty dopingin takia. Fernández on edustanut maataan kolmesti olympialaisissa, 2000, 2004 ja 2012, kuudesti maailmanmestaruuskilpailuissa ja kuudesti Euroopan-mestaruuskilpailuissa. Lisäksi hän on osallistunut kolmiin sisäratojen MM- ja viisiin sisäratojen EM-kilpailuihin. ==Henkilökohtaiset ennätykset== ===Ulkoradat=== Laji Aika Paikka Vuosi 800 m 2.00,35 Rovereto 2008 1 500 m 4.00,20 Barcelona 2010 Maili 4.21,13 Rieti 2008 3 000 m 8.38,05 Huelva 2010 5 000 m 15.24,17 Huelva 2016 ===Sisäradat=== Laji Aika Paikka Vuosi 800 m 2.04,60 Valencia 1998 1 500 m 4.01,77 Valencia 2009 3 000 m 8.49,49 Torino 2009 ==Lähteet== * * * Nuria Fernández Espanjan yleisurheiluliitto (pdf) ===Viitteet=== Luokka:Espanjalaiset keskimatkojen juoksijat Luokka:Vuonna 1976 syntyneet Luokka:Elävät henkilöt
Nokia C5

Tarkoititko: *Nokia C5-00 *Nokia C5-03 *Nokia C5 5MP (katso Nokia C5-00)
Crocodile Dundee Los Angelesissa

Crocodile Dundee Los Angelesissa (Crocodile Dundee in Los Angeles) on Simon Wincerin ohjaama vuonna 2001 ensi-iltansa saanut komediaelokuva, joka on jatko-osa elokuville Krokotiilimies ja Crocodile Dundee II – krokotiilimies. Elokuvan pääosia näyttelevät edellisten osien tapaan Paul Hogan ja Linda Kozlowski. Elokuvassa Mick, Sue ja heidän lapsensa muuttavat Australiasta Los Angelesiin Suen saatua töitä lehden päätoimittajana. Mick alkaa tutkia mysteeristä kuolemantapausta samalla kun heidän poikansa kertoo koulussa hurjia juttuja isästään. Elokuva oli ehdolla Golden Raspberry -palkinnon saajaksi ja sai rajua kritiikkiä. == Lähteet == Luokka:Yhdysvaltalaiset komediaelokuvat Luokka:Vuoden 2001 yhdysvaltalaiset elokuvat Luokka:Vuoden 2001 australialaiset elokuvat Luokka:Simon Wincerin ohjaamat elokuvat
ART Ii Biennaali

ART Ii Biennaali on kesänäyttely Iissä. Biennaalia joka toinen vuosi vuodesta 2008 järjestänyt Taidekeskus KulttuuriKauppila pitää myös yllä taidepuistoa, jossa on eri biennaalien ympäristöteoksia ja veistoksia.ARt II info ART Ii Biennaalin teokset valmistetaan kymmenessä päivässä taiteilijoiden, assistenttien ja iiläisten voimin. Biennaalien teoksia on sijoitettu KulttuuriKauppilan pihapiiriin, Iijoen varrelle sekä Iin Wanhaan Haminaan. Biennaalissa ovat vuosien varrella olleet mukana muiden muassa Lars Vilks, Helena Kaikkonen, Jenni Laiti ja Outi Pieski.ART Ii Biennaalin kotisivut ART Ii Biennaalin yhteydessä järjestetään ART Ii seminaari, jossa taiteilijat, kuraattorit, taide- ja kulttuurialan edustajat, virkamiehet sekä poliitikot pohtivat yhdessä ympäristö- ja veistotaiteen tilaa ja sen ajankohtaisia asioita. Vuoden 2010 seminaaria ohjasi taidekriitikko ja kuraattori Otso Kantokorpi. == Lähteet == == Aiheesta muualla == * Kulttuurikauppila: Taidepuiston teokset Luokka:Suomen taidenäyttelyt Luokka:Ii
Suurkaupungin kadut

Suurkaupungin kadut (City Streets, 1931) on yhdysvaltalainen rikoselokuva, joka perustuu Dashiell Hammettin tarinaan. Elokuvan ohjasi Rouben Mamoulian ja pääosissa nähtiin Gary Cooper, Sylvia Sidney, Paul Lukas ja Guy Kibbee. ==Aiheesta muualla== * Luokka:Rouben Mamoulianin ohjaamat elokuvat Luokka:Vuoden 1931 yhdysvaltalaiset elokuvat Luokka:Yhdysvaltalaiset rikoselokuvat
Jälki häviää tyhjään

Jälki häviää tyhjään () on Henry Hathawayn ohjaama film noir vuodelta 1946. Elokuvan pääosissa ovat Lucille Ball, Mark Stevens ja Clifton Webb. Elokuva on esimerkki klassisesta film noirista ja Ball nähdään siinä näyttelijättärelle harvinaisessa vakavassa roolissa. == Näyttelijät == == Aiheesta muualla == * Luokka:Yhdysvaltalaiset mustavalkoelokuvat Luokka:Film noir -elokuvat Luokka:Henry Hathawayn ohjaamat elokuvat Luokka:Vuoden 1946 yhdysvaltalaiset elokuvat
Lohikäärmeen nyrkki

Lohikäärmeen nyrkki () on vuonna 1971 ensi-iltansa saanut hongkongilainen kungfu-elokuva. Elokuvan on ohjannut ja käsikirjoittanut Wei Lo. Pääosassa esiintyy Bruce Lee. ==Juoni== Cheng matkaa setänsä kanssa serkkujensa luokse. Paikalla hän päätyy työskentelemään jäätehtaalla, joka työntekijöidensä tietämättä salakuljettaa huumeita jäiden sisällä. Cheng on vannonut äidilleen, ettei enää koskaan tappelisi, mutta kun hänen serkkunsa katoavat salaperäisesti, hän päättää rikkoa valansa löytääkseen serkkujensa sieppaajan. == Rooleissa == ==Lähteet== * Leffatykin arvostelu Luokka:Hongkongilaiset elokuvat Luokka:Vuoden 1971 elokuvat Luokka:Kungfuelokuvat
Simpsonit (23. tuotantokausi)

Simpsoneiden 23. tuotantokausi alkoi Yhdysvalloissa 25. syyskuuta 2011 ja päättyi 20. toukokuuta 2012. ==Jaksoluettelo== ===Agentti joka tuli illalliselle (The Falcon and the D'ohman)=== ===Bart oppii läksynsä (Bart Stops to Smell the Roosevelts)=== ===Kauhujen talo osa XXII (Treehouse of Horror XXII)=== ===Kaverini kuutti (Replaceable You)=== ===Kuumat kuppilat (The Food Wife)=== ===Suuri kirjakeikka (The Book Job)=== ===Koskenlaskua uraputkessa (The Man in the Blue Flannel Pants)=== ===Pellen piukat paikat (The Ten-Per-Cent Solution)=== ===Joulukortti tulevaisuudesta (Holidays of Future Passed)=== ===Poliittinen pukari (Politically Inept, With Homer Simpson)=== ===Sosiaalinen media (The D'oh-cial Network)=== ===Ryijystä rätiksi (Moe Goes from Rags to Riches)=== ===Myyttejä murskaamassa (The Daughter Also Rises)=== ===Paratiisi puskassa (At Long Last Leave)=== ===Komeaa katutaidetta (Exit Through the Kwik-E-Mart)=== ===Unien mystinen maailma (How I Wet Your Mother)=== ===Tekoälyttömät tekeleet (Them, Robot)=== ===Esiliina vastoin tahtoaan (Beware My Cheating Bart)=== ===Kaikki hauska loppuu aikanaan (A Totally Fun Thing That Bart Will Never Do Again)=== ===Jättikokoinen kiusaaja (The Spy Who Learned Me)=== ===Nedna (Ned 'N Edna's Blend)=== ===Lisa ja Gaga (Lisa Goes Gaga)=== == Lähteet == Luokka:Simpsonit- tuotantokaudet
Martti Ahtisaaren koulu

Martti Ahtisaaren koulu on Kuopion Saaristokaupungissa syksyllä 2011 toimintansa aloittanut alakoulu. Koulu on nimetty presidentti Martti Ahtisaaren mukaan. Koulun rehtori on Titta Kaukonen. 1–6-luokkien lisäksi koulussa on kaksi esikouluryhmää ja kolme erityisopetusryhmää sekä iltapäiväkerhoryhmiä. Koulussa on tilat myös kouluterveydenhoidolle ja neuvolalle. Koulun toiminnassa tuodaan esiin Ahtisaaren elämäntyötä. Presidentti Ahtisaarelle omistetut koulut on myös Sudanissa ja Namibiassa. Koulun on rakentanut Lemminkäinen-yhtiö, joka sopimuksen mukaan hoitaa ja ylläpitää rakennusta 25 vuoden ajan. ==Lähteet== ==Aiheesta muualla== *Martti Ahtisaaren koulun sivusto *Koulu rakentajan Lemminkäisen sivulla Luokka:Kuopion peruskoulut Luokka:Martti Ahtisaari Luokka:Lehtoniemi
Tupsukulmumittari

Tupsukulmumittari (Idaea biselata) on melko pieni, mutta erittäin yleinen vaalea yöperhonen. == Koko ja ulkonäkö == Tupsukulmumittari on pohjaväriltään vaalean kellanharmaa perhonen, jonka värisävy ja kuvioinnin voimakkuus vaihtelevat yksilöittäin. Siivet ovat kauttaaltaan pienten, tummien pisteiden kuvioimat, ja niissä on selkeä musta diskaalitäplä. Sisempi poikkiviiru ja tyvipoikkiviiru erottuvat yleensä huonosti, mutta ulompi poikkiviiru on näistä poiketen leveä ja erottuu tummanharmaana. Ulomman poikkiviirun ja vaalean aaltoviirun välinen alue on selvästi muuta siipeä tummempi, ja tumma vyö näkyy myös siiven alapinnalla. Usein myös aaltoviirun ja siiven ulkosyrjän välinen alue on huomattavan tumma. Siipien ulkosyrjässä on mustia pisteitä. Takasiipien kuviointi on samanlainen kuin etusiivissä, mutta erottuu himmeämpänä. Lajin erottaa hyvin muista ulkonäöltään samantapaisista mittarilajeista pienen kokonsa perusteella, sillä siipiväli on vain 15-20 mm.http://www2.nrm.se/en/svenska_fjarilar/i/idaea_biselata.htmlhttp://www.ukmoths.org.uk/show.php?bf=1702Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7 Koiraan takimmaiset raajat ovat ulkosivuiltaan karvaiset. == Levinneisyys ja lentoaika == Lajia esiintyy läntisimmästä Euroopasta Venäjän Kaukoitään ulottuvalla alueella. Suomessa tupsukulmumittaria tavataan etelärannikolta Pohjois-Pohjanmaalle saakka. Perhonen lentää heinäkuun puolivälistä elokuuhun.http://www.insects.fi/Lepidoptera/Geometridae/Idaea/biselata/Idaea%20biselata.htm == Elinympäristö ja elintavat == Tupsukulmumittari on monenlaisissa ympäristöissä viihtyvä perhonen, jota tapaa varmimmin valoisissa metsissä, puistoissa ja puutarhoissa. Aikuiset perhoset lähtevät häirittyinä lentoon päivälläkin, mutta varsinainen lento tapahtuu iltahämärässä ja yöllä, jolloin yksilöitä lentää myös kirkkaiden valojen luokse. Pieni toukka talvehtii.Peder Skou: The geometroid moths of North Europe (Lepidoptera, Drepanidae and Geometridae). Brill 1986 ISBN 978-9004078598 s. 80 == Ravintokasvi == Toukka elää erilaisten matalakasvuisten kasvien kuihtuneilla lehdillä. == Lähteet == == Aiheesta muualla == * kuva toukasta Luokka:Lehtimittarit
Nyhäkulmumittari

Nyhäkulmumittari (Idaea emarginata) on mittareihin kuuluva, vaalea yöperhoslaji. == Koko ja ulkonäkö == Nyhäkulmumittari on helppo erottaa muista kulmumittarilajeista siipien epätasaisisten reunojen perusteella, mutta väritykseltään se kuitenkin muistuttaa monia sukulaislajejaan. Väritykseltään sukupuolet ovat hieman erinäköiset. Siipien pohjaväri on koiraalla vaalean kellertävä, naaraalla kellanruskea. Molemmilla sukupuolilla on kaikissa siivissä musta, hieman pitkänomainen diskaalitäplä. Ulompi poikkiviiru erottuu selvästi sekä etu- että takasiivessä, mutta tyvipoikkiviiru vain etusiivessä. Siiven keskiosassa on koiraalla hentoa punertavaa, naaralla selvästi mustansävyistä varjostumaa. Siipien ulkosyrjät ovat muodoltaan voimakkaasti mutkittelevat ja siiven kärki sirppimäisesti kaareva. Siipiä reunustavat ripset ovat punertavia. Siipiväli 20-23 mm.http://www2.nrm.se/en/svenska_fjarilar/i/idaea_emarginata.htmlhttp://www.ukmoths.org.uk/show.php?bf=1712Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7 == Levinneisyys ja lentoaika == Nyhäkulmumittari elää Länsi-Euroopasta Keski- Aasiaan ulottuvalla vyöhykkeellä.Peder Skou: The geometroid moths of North Europe (Lepidoptera, Drepanidae and Geometridae). Brill 1986 ISBN 978-9004078598 s. 57-68 Suomessa nyhäkulmumittaria tavataan koko Etelä- ja Keski-Suomen alueella, mutta yleinen se on vain maan eteläosissa. Laji ei ole missään runsaslukuinen. Perhonen lentää yhtenä sukupolvena heinäkuun alkupuoliskolta elokuun puoleenväliin.http://www.insects.fi/Lepidoptera/Geometridae/Idaea/emarginata/Idaea%20emarginata.htm == Elinympäristö ja elintavat == Hämärässä lentävä perhonen, joka viihtyy kosteapohjaisissa lehtimetsissä ja kosteilla niityillä. Perhonen tulee valolle ja lähtee häirittynä helposti lentoon. Toukka talvehtii ja koteloituu yhteenkudottujen lehtien väliin. talvehtii keskenkasvuisena toukkana. == Ravintokasvi == Toukka elää monien eri kasvilajien kuihtuneilla lehdillä. Toukka syö myös lehipuiden kariketta. == Lähteet == == Aiheesta muualla == * kuva toukasta Luokka:Lehtimittarit
Matlockiitti

Matlockiitti on harvinainen, kellertävän savun värinen mineraali, joka on saanut nimensä Englannin Matlockin mukaan. Matlockiitin kemiallinen kaava on PbFCl, eli se koostuu lyijystä, kloorista ja fluorista.Matlockite Webmineral Matlockiittia löydettiin ensimmäisen kerran 1800-luvun alussa. John Mawe kuvaili sitä teoksessaan Mineralogy of Derbyshire vuonna 1802, mutta viralliseksi löytövuodeksi on kirjattu 1851, jolloin tämä harvinainen mineraali sai nimen. Suuret kappaleet puhdasta matlockiittia ovat äärimmäisen harvinaisia. Niitä on löydetty Englannin Derbyshirestä. Juonina matlockiittia on löydetty myös Kreikasta, Italiasta, Yhdysvalloista ja Etelä- Afrikasta.Handbook of Mineralogy American Museum of Natural Historyssa on kymmensenttinen murikka, ja Derbyn kaupunginmuseossa seitsensenttinen kimpale.Matlockite from Matlock, Derbyshire, England (Type Locality for Matlockite) Online Minerals Museum == Lähteet == * http://www.mindat.org/min-2593.html === Viitteet === Luokka:Halogenidimineraalit
Nils Hasselbom

Nils Hasselbom (26. lokakuuta 1690 Kleva, Ruotsi – 1. toukokuuta 1764 Masku) oli suomalainen professori ja oikeusoppinut, joka toimi myös Turun akatemian rehtorina 1732–1733 sekä 1743–1744. Hasselbomin isän tiedetään olleen ratsutilallinen. Hän valmistui maisteriksi Uppsalassa 1722 ja tuli Turun Akatemiaan matematiikan professoriksi 1724. Suuren Pohjan sodan jälkeen Hasselbom sai laadittavakseen suunnitelman Päijännettä ja Kokemäenjokea yhdistävästä kanavasta, mutta hanke ei toteutunut, kuten ei myöskään vuosien 1740–1741 valtiopäivillä jo hyväksytty Hasselbomin ehdotus Päijännettä ja Helsinkiä yhdistävästä vesiväylästä. Vuonna 1748 Hasselbom vaihtoi alaa siirtyessään lainopin pariin. Hän toimi Etelä-Suomen varalaamannina 1750–1758 ja sai virasta erottuaan laamannin arvonimen. Hasselbom oli naimisissa kaksi kertaa. Ensimmäinen puoliso vuodesta 1730 oli Sara Meurman (k. 1733), toinen vuodesta 1734 Helena Lagerflycht (k. 1771), joka oli rovasti Gabriel Saloniuksen leski.<ref name="sek/> == Lähteet == Luokka:Turun akatemian professorit Luokka:Turun akatemian rehtorit Luokka:Suomalaiset professorit Luokka:Suomalaiset virkamiehet Luokka:Vuonna 1690 syntyneet Luokka:Vuonna 1764 kuolleet
Luhtalehtimittari

Luhtalehtimittari (Scopula immutata) on yleinen, vaalea lehtimittarilaji. == Koko ja ulkonäkö == Luhtalehtimittari on yksi monista, keskenään melko samannäköisistä, vaaleista mittariperhoslajeista. Siivet ovat koiraalla kellertävänvalkoiset, naaraalla sävy on puhtaamman valkoinen. Siivissä on tiheässä hyvin pieniä ruskeita pisteitä. Tyvipoikkiviiru sekä sisempi ja ulompi poikkiviiru ovat melko leveät ja vaaleanruskeat. Siiven kärkiosassa on lisäksi kaksi hiukan ohuempaa poikkiviirua. Tyvipoikkiviiru ei jatku takasiipeen. Sekä etu- että takasiivissä on terävärajainen musta diskaalitäplä, mutta se voi joskus myös puuttua etenkin etusiivestä. Siipien alapinnalla ei ole etusiiven ulompaa poikkiviirua lukuun ottamatta mainittavaa kuviointia, mutta poikkiviiru erottuu alapinnalla jopa yläpintaa selkeämmin. Perhosen niska on musta. Siipiväli on 21-25 mm.http://www2.nrm.se/en/svenska_fjarilar/s/scopula_immutata.htmlPeder Skou: The geometroid moths of North Europe (Lepidoptera, Drepanidae and Geometridae). Brill 1986 ISBN 978-9004078598 s. 44-45Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7 == Levinneisyys ja lentoaika == Lajia tavataan aivan läntisimmästäkin Euroopasta Venäjän kaukoitään ulottuvalla alueella. Suomessa levinneisyys ulottuu etelärannikolta Perämeren pohjukkaan saakka, mutta Pohjanlahden rannikkoa pitkin levinneisyys ulottuu selvästi sisämaata pohjoisemmaksi. Perhoset lentävät yhtenä sukupolvena kesäkuun lopulta heinäkuun lopulle.http://www.insects.fi/Lepidoptera/Geometridae/Scopula/immutata/Scopula%20immutata.htm == Elinympäristö ja elintavat == Luhtalehtimittari suosii kosteita paikkoja, kuten rantoja, kosteita niittyjä sekä soita ja sopivassa ympäristössä laji voi olla huomattavan runsaslukuinen. Perhonen aloittaa lentonsa hämärän laskeuduttua ja tulee valolle. Keskenkasvuinen toukka talvehtii elokuusta toukokuuhun ja koteloituu maahan. == Ravintokasvi == Toukka on polyfagi, mutta syö erityisesti mesiangervoa (Filipendula ulmaria). == Lähteet == == Aiheesta muualla == * Kuva toukasta * UK Moths Luokka:Lehtimittarit
Viirulehtimittari

Viirulehtimittari (Scopula immorata) on yleinen lehtimittarilaji. == Koko ja ulkonäkö == Viirulehtimittari on yleisvaikutelmaltaan harmahtava perhonen. Siipien pohjaväri on harmaanvalkoinen, mutta kaikki viisi harmaata ja mutkittelevaa poikkijuovaa ovat leveitä ja voivat joillakin yksilöillä peittää suurimman osan vaaleasta väristä. Siivissä on lisäksi vihertävänharmaita pitkittäisjuovia, ja ne ovat kauttaaltaan mustanharmaiden, pienten pisteiden kirjomat. Aivan siiven reunassa on ohut, tumma viiru, ja siiven reunan ripset ovat täplikkäät. Naaraat ovat koiraita vaaleampia. Siipiväli on 21-29 mm.http://www2.nrm.se/en/svenska_fjarilar/s/scopula_immorata.htmlPeder Skou: The geometroid moths of North Europe (Lepidoptera, Drepanidae and Geometridae). Brill 1986 ISBN 978-9004078598 s. 39Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7. == Levinneisyys ja lentoaika == Viirulehtimittarin levinneisyys ulottuu Etelä-Euroopasta Siperiaan. Suomessa viirulehtimittaria tavataan yleisenä suurimmassa osassa maata, ja levinneisyys ulottuu ainakin Keski-Lappiin saakka. Perhonen lentää yleensä yhtenä sukupolvena kesäkuun alkupuolelta heinäkuun puoleen väliin. Joinakin vuosina lajilla on toinen sukupolvi elokuun lopulta syyskuun loppuun.http://www.insects.fi/Lepidoptera/Geometridae/Scopula/immorata/Scopula%20immorata.htm == Elinympäristö ja elintavat == Pääasiassa iltapäivästä hämärään lentävä laji, joka tulee myös valolle. Lähtee helposti lentoon päivällä mutta toisaalta ei lennä mainittavasti enää pimeässä. Elää avoimilla niityillä, joutomailla ja muilla aukeilla paikoilla, mutta puuttuu vuoristoista. Toukka talvehtii keskenkasvuisena heinäkuun lopulta toukokuuhun. == Ravintokasvi == Toukka syö monia matalia niittykasveja. == Lähteet == == Aiheesta muualla == * kuva toukasta * UK Moths Luokka:Lehtimittarit
Karl Mesterton

Karl Mesterton (1715 Göteborg – 29. marraskuuta 1773) oli professori ja filosofi, joka toimi Turun akatemian rehtorina 1754–1755 sekä 1764–1765. Mestertonin isä oli amiraliteettiviraston ylikomissaari Jakob Mesterton, äiti Johanna Maria von Gerdes ja puoliso Johanna Katarina Papke (k. 1722). Mesterton valmistui maisteriksi Lundissa 1738, opiskeli vielä viisi vuotta ulkomailla ja nimitettiin Turun Akatemian logiikan ja metafysiikan professoriksi 1746. Tultuaan vihityksi Uppsalassa teologian tohtoriksi hän siirtyi jumaluusopin professoriksi Turkuun 1767. Mesterton oli tuottelias opettaja ja tutkija, joka julkaisi melkein sata väitöskirjaa. Hän vakiinnutti ns. Wolffin filosofista järjestelmää myös julkaisemalla neljä oppikirjaa sielutieteestä, ontologiasta, logiikasta ja jumaluusopista. == Lähteet == Luokka:Suomalaiset filosofit Luokka:Turun akatemian professorit Luokka:Suomalaiset professorit Luokka: Turun akatemian rehtorit Luokka:Suomen skotlantilaiset Luokka:Vuonna 1715 syntyneet Luokka:Vuonna 1773 kuolleet
Sulkapallo kesäolympialaisissa 1988

Sulkapallo oli ystävyysotteluna vuoden 1988 kesäolympialaisissa Soulissa. Tapahtumia oli viisi. Ottelut pelattiin Seoul National University Gymnasiumissa, Soulissa, Etelä-Koreassa 19. syyskuuta 1988. Pelaajat valittiin vuoden 1987 sulkapallon maailmanmestaruuskilpailuiden perusteella. ==Tulokset== ===Miesten kaksinpeli=== # Yang Yang # Icuk Sugiarto # Park Sung- hae # Darren Hall ===Miesten nelinpeli=== # Tian Bingyi ja Li Yongbo # Lee Sang-bok ja Lee Kwang-jin # Shūji Matsuno ja Shinji Matsuura ===Naisten kaksinpeli=== # Han Aiping # Hwang Hye-young # Sumiko Kitada # Kirsten Larsen ===Naisten nelinpeli=== # Kim Yun-ja ja Chung So-young # Lin Ying ja Guan Weizhen # Dorte Kjær ja Nettie Nielsen ===Sekanelinpeli=== # Park Joo-bong ja Chung Myung-hee # Wang Pengren ja Shi Fangjing # Chan Chi Choi ja Amy Chan ==Lähteet== *Badminton bei Olympia - Probegalopp 2: Seoul 1988 *XXIVth Olympiad Seoul 1988 Offical Report – Volume 1 Part 2 Luokka:Kesäolympialaiset 1988 1988 Luokka:Näytöslajit
Lindstedtin Antikvaarinen kirjakauppa

Lindstedtin Antikvaarinen kirjakauppa toimi Helsingissä vuosina 1891–1919. Se oli tuolloin Suomen suurin antikvariaatti. Esimerkiksi vuonna 1900 se ilmoitti varastossaan olevan yli 300 000 kirjaa. Kirjakauppa toimitti asiakkaillensa postimyyntiluetteloa. Kirjakaupan omisti ja sitä piti Johan K. Lindstedt. Liike ehti toimia useissa eri osoitteissa. Vuosina 1891–1894 osoitteena oli Läntinen Henrikinkatu 4, vuosina 1894–1903 Erottajankatu 2. Viimeisinä vuosina 1903–1919 liikkeen osoitteina oli Aleksanterikatu 15 ja Pohjoisesplanadi 31. Lindstedtin kirjakauppa kustansi myös kirjoja, muun muassa tulkkikirjoja (Uusi Suomalais-Ruotsalainen Tulkki, Uusi Suomalais-Venäläinen Tulkki, Suomalais- Englantilainen Tulkki, Suomalais-Saksalainen Tulkki, Venäläis-Suomalainen Tulkki), unikirjoja (Suuri ja Ihmeellinen Egyptiläis-Kaldealais-Persialainen Unikirja) ja opaskirjoja (Rakkauden tulkki eli kirjekaavio rakastuneille, Siitinelo ja Avioliitto, Uusi Amerikan opas, Suomen kuvallinen keittokirja).Lindstedtin käytännöllisiä tulkkikirjoja (Ilmoitus), Työmies, 04.05.1912, nro 102, s. 8, Kansalliskirjaston digitaaliset aineistot. Viitattu 17.08.2024Ilmoitus, Savo-Karjala, 16.01.1899, nro 6, s. 4, Kansalliskirjaston digitaaliset aineistot. Viitattu 17.08.2024Uusia teoksia, Savonlinna, 08.02.1900, nro 15, s. 2, Kansalliskirjaston digitaaliset aineistot. Viitattu 17.08.2024 == Lähteet == Luokka:Entiset suomalaiset kirjakaupat Luokka:Helsinkiläiset yritykset
Tottenham Halen asema

Tottenham Hale on rautatie- ja metroasema Tottenhamin kaupunginosassa Pohjois- Lontoossa. ==Rautatieasema== Tottenham Halen rautatieasema on avattu vuonna 1840 osana Northern & Eastern Railwayta nimellä Tottenham. Nykyisen nimensä asema sai vuonna 1968. Asema on uusittu täysin 1990-luvun lopulla, eikä alkuperäisiä asemarakennuksia ole jäljellä. Tottenham Halen asema on Lontoon Liverpool Streetin rautatieasemalta itään kulkevien junien käytössä. Myös osa Stanstedin lentoaseman ja Liverpool Streetin välillä kulkevista Stansted Express -junista pysähtyy asemalla. ==Metro== Tottenham Halen metroasema on otettu käyttöön vuonna 1968 ja se on Lontoon metron Victoria Linen käytössä. Metro kulkee lounaaseen Lontoon keskustan kautta Brixtoniin ja vastakkaiseen suuntaan Walthamstow Centralin asemalle. Tiedosto:Tottenham Hale stn mainline northbound.JPG|Rautatieaseman laiturialuetta Tiedosto:Tottenham Hale stn Victoria line southbound.JPG|Metron laiturialue pohjoiseen päin katsottuna Tiedosto:Tottenham Hale stn Victoria line roundel.JPG == Lähteet == ==Aiheesta muualla== *Tottenham Halen asema National Railin sivuilla *Tottenham Halen asema Lontoon liikennelaitoksen sivuilla Luokka:Lontoon metroasemat Luokka:Lontoon rautatieliikennepaikat Luokka:Tottenhamin rakennukset ja rakennelmat